508 



abstinuisse, quam occasionem tamdiu exoptatam nancisci, quo 

 simul æterni grati animi testimonium offerre potuissem. Forte 

 quæ nunc mitto minus tua attentione digna sunt, attamen non 

 dubito, quin pro humanitate tua serena fronte excepturus et 

 in grati ae memoris animi signum interpretaturus sis, quicquid 

 pro tenuitate mea offerre valeo .... 1 ) 



Q,ui bas litteras offert, est filius Consiliarii a statu von 

 Bergen, Upsaliam ad te abiens, ut ex saluberrimis et erudi- 

 tissimis præceptis tuis, et ex favore ae benevolentia tua eos 

 reportaret fructus, quos immensos esse, diligentes tui olim 

 discipuli non sine gratissima recordatione percipiunt. 



Quod superest, benevolentia tua, vir immortalis, qua 

 me præsentem persequi non dedignatus eras, absentem tibique 

 obstrictissimum complecti pergas. Vale. 



Hafniæ d. 28. Aprilis 

 1776. 



Christian Horrebow 



f. 1718. d. 1776. 



Havniæ d. 1. Maji a. 1776. 

 (130) Vir Excellentissime 



atque longe celeberrime! 



Studia Medica & Physica jam per aliquot annos apud 

 nos coluit filius meus dilectissimus Petrus Horrebow, quem 

 jam ad exteros, ut ulterius, imprimis in historia naturali, 

 proficiat, mittere constitui : adit primo loco Musas Upsalienses, 

 ut sub Tuo, Viri in isto scientiarum genere maximi, ductu 

 penetralia naturæ invisat, atque id præterea ambitioni juvenis 

 dandum fuit, ut olim, si longiorem vitam ipsi concesserint 

 Parcæ, gloriari queat, se ex limpidis Linnæanis fontibus hau- 

 sisse, ae tantum rirum coram vidisse. 



') Om Bestemmelse af endeel Planter. 



